钦定古今图书集成/明伦汇编/家范典/第064卷 > 《感怀弟妹》沈千运
## 钦定古今图书集成/明伦汇编/家范典/第064卷 > 《感怀弟妹》沈千运

“今日天气暖，东风杏花拆。筋力久不如，却羡涧中石。
神仙杳难准，中寿稀满百。迫世多夭伤，喜见鬓须白。
杖藜竹树间，宛宛旧行迹。岂知林园主，却是林园客。
兄弟可存半，空为亡者惜。冥冥无再期，哀哀望松柏。”
“骨肉能几人，年大自疏隔。性情谁免此，与我不相易。
唯念得尔辈，时看慰朝夕。”平生兹已矣，此外尽非适。